Dragon Ball Z Kai

é un anime que pretende ser máis fiel ó manga Dragon Ball de Akira Toriyama, tendo como base a serie Dragon Ball Z, para celebrar o vixésimo aniversario da serie (Dragon Ball Z naceu o 26 de abril do 1989).

 Sinopse 

Dragón Ball Z Kai comeza cinco anos máis tarde que de Dragon Ball, despois do matrimonio de Son Goku e mais Chichi. Raditz, un misterioso guerreiro do espazo, chega á Terra para atopar ao seu irmán, Son Goku. Foi así como é que Son Goku se decatou que vén sendo dun planeta de Saiáns, que foi derruído, e que só ficaron catro superviventes.

En base a este fío argumental, terán lugar as contendas entre os amigos de Son Goku e os distintos inimigos que ameazan o destino da Terra e do universo: androides, Saiáns e criaturas supremas.

 Concepto e desenvolvemento 

A Toei Animation decidiu reconstruír, a través dunha segunda montaxe, e remasterizando Dragon Ball Z unha nova versión. A isto chamáronlle Kai, que segundo co kanji 改 significa "cambio", "actualización", "curtar", é máis curta pola redución dos episodios, que se benefician dunha imaxe e son en HD, en contra da censura que posúe.

No Xapón, a serie saíu ó ar o 5 de abril do 2009, finalizando o 27 de marzo do 2011, racionando un episodio por semana na televisión Fuji.

En Galiza, a serie emítese na tvG2 baixo o título de Dragon Ball Z Kai dende o 12 de decembro do 2011, de luns a venres no espazo Xabarín Club redifusionando os capítulos polas mañás, polas tardes e na madrugada. Nas mañás dos sábados e domingos redifusiónanse os capítulos da semana.

 Personaxes 

 Principais 

Son Goku

É un dos máis fortes guerreiros da Terra e a protexe de malvados que queren danar o seu planeta natal de adopción. Goku é descrito como despreocupado e inocente, pero é rápido ó aprender novas técnicas na loita. Como outros personaxes da serie, Goku ten a habilidade de concentrar o seu chi para empregar varios ataques de enerxía, sendo o máis destacado a súa Onda Vital, un ataque que lanza unha onda de enerxía azul das súas mans.

Vexeta

Orgulloso e soberbio, viuse inmerso nunha continua disputa con Son Goku. Sempre emprega forza letal, ata cos mesmos guerreiros Z. É o primeiro grande inimigo en Dragon Ball Z, ao pertencer á raza dos Saiáns. Despois dos acontecementos posteriores á saga de Freezer, convértese no antiheroe máis destacado da serie, casa con Bulma e teñen un fillo chamado Toranks.

Son Gohanda

Fillo de Son Goku e de Chichi, unha humana. Vive nunha pequena casa co seu pai, súa nai e seu avó. Foi adestrado ós catro anos por Piccoro ó que considera o seu mestre e mentor.

Toranks

Fillo de Vexeta e de Bulma. Viaxa do futuro para advertir a Goku sobre os androides malignos que mataran nun futuro alternativo a Goku e ós seus amigos e consegue salvalos. Toranks é amábel e honrado, ó contrario que o seu pai.

Krilín

É o mellor amigo de Son Goku. Morre a mans de Freezer no planeta Namek, ae despois no futuro alternativo de Toranks causado polos Androides C-17 e C-18.

Piccoro

Xurdiu tras separarse de Kamisama, e se un dos dous morre, o outro tamén. Odia ó seu alter ego, aínda que é moito máis forte e menos malvado que o seu pai, en parte debido ó seu adestramento con Son Gohanda.

 Secundarios 

Chichí

É a nai de Son Gohanda e a muller de Son Goku. Sempre vela pola seguridade dos dous e desexa que Son Gohanda sexa un home de proveito na vida.

Mestre Mutenroi

Foi o mestre de Son Goku e Krilín. É un home intelixente, creador da famosa técnica Onda Vital.

Kamisama

Deus da Terra. Para lograr converterse en Kamisama tivo que expulsar toda a súa maldade, desta forma xurdiu Piccoro. Se un dos dous morría, o outro tamén. Ademais, Kamisama é o creador das Bólas do Dragón. Adestrará a tódolos guerreiros que cheguen ata o seu Templo.

Bulma

É unha rapaza que carece de habilidade para o combate pero a súa intelixencia é moi superior a dun ser humano normal, sendo ela a creadora de moitos inventos.

 Inimigos 

Os Saiáns

Son a raza de guerreiros pertencentes ó universo de Dragon Ball que habitaron o Planeta Vexeta antes da súa destrución a mans do vilán Freezer, quen os mantivo baixo o seu mando. Porén, o seu maior temor era que fóra certa a Lenda do Super Guerreiro. E cando se decatou de que Barduck (O pai de Son Goku) estaba incrementando o seu poder decidiu por seguridade, destruír o Planeta Vexeta. Os poucos superviventes acaban traballando baixo as ordes de Freezer, cando toman contacto con Son Goku e con toda a historia do seu pasado.

Freezer

Foi o culpable pola destrución do Planeta Vexeta e tamén pola exterminación dos Saiyains pois, temía que de entre eles xurdise o Lendario Súper Saiyán. Na procura das bólas máxicas de Namek, Freezer afrontase con Son Goku e os seus amigos, mais ceiba a carraxe deste ó matar a Krilín, creando o seu peor pesadelo. Con todo, Son Goku déixao vivo e retorna na Saga de Célula, onde é morto por Toranks.

Os Androides

Teñen aspecto semellante ós humanos, pero son considerablemente máis poderosos. Foron creados polo Doutor Guero, unha persoa que se viu prexudicada no pasado por Son Goku. Están mesmo ó nivel de habilidade que un saián. As creacións do Doutor Guero pódense separar en dous tipos: Primeiro os Androides, C-16, C-19 e C-20, este último controlado polo cerebro do mesmo doutor; e os chamados bioandroides, C-17 e C-18, que en realidade son cyborgs e Célula.

Célula

Célula foi creado para absorber os androides e así se tornar nun ser perfecto. Célula é constituído de células de Son Goku e os seus amigos e mais de Freezer, podendo así utilizar a Onda Vital. El atinxe a súa meta ó superar o seu nivel perfecto e consegue matar a Son Goku e mais a Toranks, mais é destruído pola Onda Vital de Son Gohanda.

 Lista de episodios 

 Dobraxe 

 Estudio de dobraxe: Soundub (Santiago de Compostela) / SDI Media 
 Ano de dobraxe: 2011.
 Director de dobraxe: Xoán Carballido.
 Elenco:
 Personaxe  Actor de dobraxe  Actor orixinal(Seiyū)   Narrador  Daniel Lema  Jôji Yanami Son Gohanda (avó)  Xoán Carballido  Shigeru Chiba Son Goku  Antón Rubal  Masako Nozawa Son Gohanda  Antía Álvarez Jiménez  Masako Nozawa Chichi  Teresa Santamaría  Naoko Watanabe Piccoro  Coté Sansegundo  Toshio Furukawa Bulma  Ana Lemos  Hiromi Tsuru Krilín  Óscar Fernández  Mayumi Tanaka Mestre Mutenroi  Gonzalo Rei Chao  Masaharu Satō Vexeta  Suso Álvarez  Ryō Horikawa Raditz  Xoán Diéguez  Shigeru Chiba Bardock  Damián Cortés  Masako Nozawa Nappa  Matías Brea  Tetsu Inada Rei Enma Daio  Xoán Carballido  Daisuke Gōri Yamcha  Damián Cortés  Toru Furuya Ten Shin Han  Julio Lorenzo  Hirotaka Suzuoki Chaoz  Alfonso Agra  Hiroko Emori Chaoz  Beatriz Bravo (Subst.)  Hiroko Emori Yajirobe  Norberto Vilanova  Mayumi Tanaka Oolong  Antía Álvarez Jiménez  Naoki Tatsuta Puar  Caterina Martínez  Naoko Watanabe Baba a vedoira Antía Álvarez Jiménez  Mayumi Tanaka Kamisama (Deus) Alfonso Agra  Takeshi Aono Kamisama (Deus) Xoán Carballido (Subst.)   Takeshi Aono Kamisama (Deus) Alfonso Agra  Bin Shimada (Ep.66) Señor Popo  Xoán Carballido  Yasuhiko Kawazu Karín  Antía Álvarez Jiménez  Ichirō Nagai Ox (Gyumao)  Norberto Vilanova  Daisuke Gōri Ox (Gyumao)  Norberto Vilanova  Ryūzaburō Ōtomo (Subst.) Kaiō do norte  Norberto Vilanova  Jôji Yanami Kaiō do norte  Xosé Tanas (Ep.86)  Jôji Yanami Gregory  Daniel Lema  Yûsuke Numata Dr. Brief  Xoán Carballido  Jôji Yanami Nai de Bulma  Cristina Aldrey  Yôko Kawanami Nai de Bulma  Antía Álvarez Jiménez (Subst.)  Yôko Kawanami Freezer  Alfonso Agra  Ryūsei Nakao Dodoria  Xoán Diéguez  Yukitoshi Hori Cui  Damián Cortés  Naoki Imamura Zarbon  Julio Lorenzo  Hiroaki Miura Ancián Muri  Iñaki Baliño  Ryôichi Tanaka Ancián Muri  Julio Lorenzo (Subst.)  Ryôichi Tanaka Ancián Muri  Xoán Carballido (Ep.86)  Ryôichi Tanaka Dende  Ruth Pazos  Tomiko Suzuki Nail  Norberto Vilanova  Mori Katsuji Grande Ancián  Xoán Carballido  Junpei Takiguchi Ginyu  Daniel Lema  Hideyuki Hori Jeice  Damián Cortes  Daisuke Kishio Recoome  Xosé Tanas  Kenji Utsumi Burter  Julio Lorenzo  Yukimasa Kishino Guldo  Iñaki Baliño  Yasuhiro Takato Toranks  Iñaki Baliño  Takeshi Kusao Rei Cold  Xoán Diéguez  Ryūzaburō Ōtomo Doutor Guero (C-20)  Xoán Diéguez  Kouji Yada C-19  Xosé Tanas  Yukitoshi Hori C-17  Daniel Lema  Shigeru Nakahara C-18  Susana Sampedro  Miki Itō C-16  Xosé Tanas  Hikaru Midorikawa Célula  Norberto Vilanova  Norio Wakamoto Señor Satán  Matías Brea  Daisuke Gōri Locutor do Torneo de Célula  Monti Castiñeiras  Tamotsu Nishiwaki Pizza  Maika Aguado  Kumiko Nishihara Macarroni  Alfonso Agra  Kazunari Tanaka Tortelini  Xosé Ramón Lojo  Hisao Egawa

 Música de Dragon Ball Z Kai 

Para interpretar os diferentes temas do anime os responsábeis da serie contrataron a diferentes grupos de pop xaponés moi aclamados no seu país. Estes son os temas na súa versión galegaDebido ás restricións do copyright e a incompatibilidade coa licenza da Wikipedia só se presenta, como cita, o comezo do texto de cada canción. e os capítulos nos que soan:

 Inicio 
 1. "Alma de Dragón" [Dragon Soul] de Takayoshi Tanimoto. (Eps. 1-98).
"Vamos sempre afortunados,
atopalo ha ser doado.
Un paraíso hai,
e o noso espírito vaise liberar!
..."

 Final 
 1. "Si! Escáchao! Coidado! Escáchao!" [Yeah! Break! Care! Break!] de Takayoshi Tanimoto. (Eps. 1-54).
"Ata o límite de todo o meu poder,
vou voando ata o ceo infinito irei.
A forza intensa do meu corazón,
non se detén e sente a emoción.
..."

 2. "Ás do corazón" [Kokoro no Hane] de AKB48. (Eps. 55-98).
(Non hai versión galega deste tema).

 Notas 

 Véxase tamén 
 Outros artigos 
 Dragon Ball : O manga
 As bólas máxicas : A primeira parte do anime
 Dragon Ball Z : A segunda parte do anime
 Dragon Ball GT : A terceira parte do anime
 Xabarín Club

 Ligazóns externas 
 Páxina oficial
 Dragon Ball Z Kai na crtvg.es
 Dragon Ball Z Kai na IMDb 
 Dragon Ball Z Kai na Anime News Network

Categoría:Dragon Ball
Categoría:Series de televisión en lingua xaponesa
Categoría:Anime con versión galega